ढाबा के पास लूट को अंजाम देने वाले दो आरोपी गिरफ्तार
पुलिस ने लुड़ेग ढाबा के पास एक व्यवसायी से लूट करने वाले दो आरोपियों को गिरफ्तार कर लिया है। बुघवार को राजस्थान के जिला अलवर के ग्राम नाड़का निवासी छंगा राम पिता राजकिशोर प्रजापति (36) राजस्थान के कंटेनर वाहन क्र. आरजे 01 जीबी 4701 में मुंबई से दवाई लेकर रांची जा रहा था।
शाम करीब 7.30 बजे लुड़ेग त्रिकुटी चौक पर हाइवे-43 के किनारे स्थित सागर ढाबा के सामने अपनी गाड़ी रोकी, तो वहीं सुखबासीपारा निवासी भरत सारथी पिता फलेराम (20) एवं विकास यादव उर्फ छोटू यादव ने राजकिशोर से मारपीट कर उससे 4 हजार 750 रुपए एवं मोबाइल लूटकर भाग गए थे। प्रार्थी की रिपोर्ट पर पुलिस जांच कर रही थी। मुखबीर की सूचना पर पुलिस ने दोनों आरोपियों को गिरफ्तार कर लिया। उनके पास से लूट की रकम और मोबाइल जब्त कर लिया गया। आरोपियों को न्यायिक रिमांड में भेज दिया गया है।
hin_Deva hin_Deva hin_Deva